Source: http://ripensiatimisoara.ro/noutati/prima-echipa/24-arhiva/776-live-text-csm-lugoj-ripensia-timisoara-0-0/
Timestamp: 2018-03-20 00:07:00+00:00

Document:
LIVE TEXT. CSM Lugoj - Ripensia Timișoara 0-0. FINAL - FC Ripensia Timișoara
LIVE TEXT. CSM Lugoj - Ripensia Timișoara 0-0. FINAL
Astăzi, de la ora 15, Ripensia (locul 3, 26 puncte, la patru de liderul Național Sebiș) va juca în deplasare, cu CSM Lugoj (locul 5, cu același punctaj ca și ”Ripi”), în etapa a 16-a a Ligii a III-a. Un veritabil derby al județului! CSM reprezintă frumosul oraș de pe malul Timișului, fostă reședință a județului Severin, din România Mare. Apogeul fotbalului lugojean a fost în 1948, când Vulturii Textila a ocupat locul 7 (din 10) în seria a II-a a Diviziei A, singura prezență în elită pentru acest oraș. La Vulturii, club înființat în 1920 și numit ulterior Vulturii Textila, și-a început cariera legendarul Aurel Guga, cel care, în 1922, pe când juca deja la ”U” Cluj, a fost căpitanul naționalei României la primul meci din istoria ”tricolorilor”.
Vulturii s-a desființat în prima jumătate a deceniului trecut, ștafeta fotbalului lugojean fiind dusă mai departe de Auxerre, una dintre ”efemeridele” postdecembriste. La această echipă a evoluat, până în 2006 (la 22 de ani), în liga secundă, și Pintilii, actualul internațional român și, până de curând, căpitan al Stelei. În 2009 a luat ființă CSM Lugoj (CSM fiind una dintre denumirile pe care le-a avut Vulturii), rebotezată apoi Vulturii 2009 și din nou CSM. Ripensia: Gakos - Popa, Vlădia, Hecsko, Toma - Mediop, Mânecan, Stoi, Nanu - Golda, Dumiter. Rezerve: Rădulescu, Zaluschi, Matiș, Semeniuc, Briciu, Apro, Ștreangă. CSM Lugoj: Filip, Miculescu, Drăghici, Zurbagiu, Lazea, Silaghi-Perju, Bozian, Precupanu, Radu, Olariu, Horcea. Rezerve: Pădurariu, Ciobanu, Livan, Marta, Dobra, Rus, Saracin. Final de joc. „Ripi” se întoarce cu un singur punct de la Lugoj. Minutul 90. Se arată 4 minute adiționale. Minutul 85. Cartonaș galben pentru Vlădia. Minutul 84. Saracin intră în locul lui Olariu. Minutul 78. Briciu intră în locul lui Mânecan. Minutul 74. Golda reia periculos din centrarea lui Popa. Doar corner pentru „Ripi”.
Minutul 73. Cartonaș galben primit de Miculescu, după un fault asupra lui Dumiter. Minutul 72. Zaluschi intră în locul lui Nanu. Minutl 69. Șut al lui Silaghi Perju, de la 16 metri, reține Gakos. Minutul 63. Iese Radu Zoran, intră Dobra. Minutul 55. Șut al lui Vlădia, puțin deasupra. Minutul 54. Cartonaș galben pentru Horcea, după un fault asupra lui Mediop Minutul 53. Popa, din lovitură liberă, trimite peste poartă. Minutul 49. Șut al lui Golda din afara careului, mingea trece puțin alături. A început a doua repriză. Pauză. Minutul 45. Reluare a lui Mediop, mingea trece deasupra.
Minutul 44. Șutul lui Popa, din lovitură liberă, deviat în corner. Minutul 42. Lovitură liberă pentru gazde. Gakos reține. Minutul 37. Silaghi Perju trimite deasupra, după o acțiune bună. Minutul 36. Olariu, avertizat cu cartonaș galben pentru proteste. Minutul 25. Dumiter, avertizat cu „galben”, după un fault la mijlocul terenului. Minutul 17. Dumiter, aflat într-o poziție foarte bună după o nouă centrare venită de la Popa, este semnalizat în poziție de ofsaid. Minutul 15. Golda, reluare peste poarta, după o centrare bună venită de la Popa. Minutul 12. Cartonaș galben arătat lui Mânecan. Minutul 6. O prima acțiune periculoasă a gazdelor, Olariu, pe partea stângă, șutează pe lângă poarta lui Gakos. A început partida. Moment de reculegere ținut în memoria lui Adrian Stoicov, decedat săptămâna aceasta.
Ripi speră să obţină un rezultat pozitiv în Trivale
Ripensia – Dacia Unirea Brăila 2-1: primul meci acasă, prima victorie din această primăvară!
Ripensia, la prima partidă oficială de acasă din 2018
Paul Codrea va debuta pe banca Ripensiei în Liga a II-a

References: CSM 
 CSM 
 CSM 
 CSM 
 CSM 
 CSM